Rikunarita-ORG/Wikinium huggingface dataset:
# அடுத்தத் தலைமுறை பிணையம்

**அடுத்தத் தலைமுறை பிணையம்** (*next-generation network*, **NGN**) எனப்படுவது தொலைத்தொடர்பின் பிணையத்தின் கருவிலும் பயனர் அணுக்கத்திற்கான பிணையத்திலும் பயன்படுத்தத் துவங்கியுள்ள முக்கிய வடிவமைப்பு மாற்றங்களாகும். என்ஜிஎன் என்ற ஆங்கிலச் சுருக்கத்தால் அறியப்படும் இந்தத் தொழில்நுட்பம் நடப்பில் உள்ள உள்ளூர் நிலைத்தத் தொலைபேசிகளையும் நகர்பேசிகளையும் ஒருங்கிணைத்து (நிலை-நகர்பேசிக் குவிகை கூட்டணி) பல்லூடக சேவைகளின் ஒருங்கிணைந்த மேலாண்மை மூலமாக வழங்கிட அமைக்கப்படும் ஒருங்கிணைந்த பிணையமாகும்.இதன்மூலம் பல்லூடக தரவுச் சேவைகளையும் பிற பயன்கூட்டு சேவைகளையும் கூட்ட இயலும். முதன்மை செயல்தளமாக இணைய நெறிமுறைத் தொழில்நுட்பம் அமைந்திருக்கும். குரல் (தொலைபேசி) இணைப்பகங்களுக்கு மென்னிணைப்பு மாற்றித் (softswitch) தொழில்நுட்பத்தை பயன்படுத்துகிறது. சிஸ்கோ சிஸ்டம்ஸ் போன்ற முதன்மையான இணைய நெறிமுறை நிறுவனங்கள் இதனை முன்னிலைப்படுத்தி வருகின்றன.

தொலைதொடர்புப் பிணையம் துவக்கத்தில் தொலைபேசி சேவை வழங்கிட, மனிதக்குரல்களின் குணங்களுக்கேற்ப, அலைமருவி மின்சமிக்ஞைகளை சீராக கொண்டுசென்றிடும் வண்ணம் வடிவமைக்கப்பட்டிருந்தது. பின்னர் எண்ணிம முறையில் இச்செய்திகளை அனுப்பிடும் வண்ணம் மாற்றங்கள் நிகழ்ந்தன. இந்த மாற்றங்களினால் குரல்சார் குறிப்பலைகள் மட்டுமன்றி தரவுகள், ஒளிதம் போன்ற பல்வகைப்பட்ட ஊடகக் குறிப்பலைகளும் அனுப்ப முடிந்தது.

இதற்கிடையே கணினிகளுக்கு இடையேயான தரவு சமிக்ஞைகள் இணைய நெறிமுறையில் பரிமாறப்பட்டன. இருப்பினும் இவற்றை வெகுதொலைவு செலுத்திட தொலைபேசிப் பிணையங்களில் இணைய நெறிமுறை சமிக்ஞைகளை பொதிந்து அனுப்ப வேண்டியிருந்தது. அடுத்தத் தலைமுறை பிணையத்தில் செலுத்து கூறுகளும் மாற்றிகளும் நேரடியாக இணைய நெறிமுறையில் இயங்குகின்றன. எனவே இவை சிலநேரங்களில் *எல்லாமே இணைய நெறிமுறை பிணையம்* என்றும் அழைக்கப்படுகின்றன. இதன்மூலம் தொலைபேசி இணைப்புகள் இணைக்கப்படும் இணைப்பகங்களின் வடிவமைப்பில் அடிப்படையான பெரும் மாற்றம் நிகழ்ந்துள்ளது.

எதிர்கால இணையம் என்பது வேறு கருதுகோளைக் கொண்டது; வருங்காலத்தில் இணையத் தொழில்நுட்பமே எவ்வாறு மாற உள்ளது என்பதை அது விவரிக்கிறது.

## வெளி இணைப்புகள்

* ETSI TISPAN website பரணிடப்பட்டது 2008-11-21 at the வந்தவழி இயந்திரம்
* ECMA TR/91 "Enterprise Communication in Next Generation Corporate Networks (NGCN) involving Public Next Generation Networks (NGN) (Ecma-International, திசம்பர் 2005)" (also ISO/IEC DTR 26905 and ETSI TR 102 478)
* ITU-T Focus Group on Next Generation Networks (FGNGN) பரணிடப்பட்டது 2006-04-29 at the வந்தவழி இயந்திரம்
* ITU-T NGN Management Focus Group
* NGN enabled label பரணிடப்பட்டது 2009-02-01 at the வந்தவழி இயந்திரம்
* NGN Forum பரணிடப்பட்டது 2008-05-16 at the வந்தவழி இயந்திரம்

## மேற்கோள்கள்
# குலிகோவோ யுத்தம்

| குலிக்கோகோ போர் Battle of Kulikovo
 |
| --- |
|  குலிக்கோவ்சுக்கயா சமர், 1859 ஓவியம்
 |
|

|  |  |
| --- | --- |
| நாள் | 8 செப்டம்பர் 1380
 |
| இடம் | தின் ஆற்றிற்கு அருகே குலிக்கோவா |
|  | உருசியாவின் வெற்றி
* தங்க நாடோடிக் கூட்டத்தின் வீழ்ச்சி
 |

 |
| பிரிவினர் |
| உருசு ஆட்சிப் பகுதிகள்:
* மாசுக்கோ
* பெலூசீரோ
* யாரோசிலாவ்
* ரசுத்தோவ்
* இசுத்தாரோதுப்
* மலோகா
* காசின்
* வியாசுமா, தரோகபூசு
 | மமை, தங்க நாடோடிக் கூட்டத்தின் மேற்குப் பகுதியை ஆள்பவர்கள்
* ஐரோப்பியக் கூலிப்படைகள்
* ரியாசான்

---

* இலித்துவேனியா (மமைக்கு உதவ தாமதமாக வந்தனர்; மாமாயின் தோல்விச் செய்தியில் பின்வாங்கினர்)
 |
| தளபதிகள், தலைவர்கள் |
| திமீத்ரி தன்சுக்கோய் விளாதிமிர் அந்திரேயெவிச்
 |  மமை மௌகம்மது போலாக்
 |
| பலம் |
| 30,000–50,000/60,000
 | 30,000–100,000/150,000
 |

**குலிக்கோவோ போர்** (*Battle of Kulikovo*) அல்லது **மமயேவோ படுகொலைகள்** (உருசியம்: Мамаево побоище) என்பது மமை தலைமையிலான தங்க நாடோடிக் கூட்டத்தின் இராணுவத்திற்கும், மாஸ்கோவின் திமீத்ரி தன்சுக்கோய் தலைமையிலான பல்வேறு உருசிய சமத்தானங்களின் கூட்டமைப்புக்கும் இடையே நடந்த ஒரு போர் ஆகும். இப்போர் 1380 செப்டம்பர் 8 இல் தொன் ஆற்றுக்கு (தற்போதைய தூலா மாகாணம், உருசியா) அருகில் இருந்த குலிக்கோவோ என்ற இடத்தில் நடைபெற்றது. இந்தப் போரில் திமீத்ரி வெற்றி பெற்றார். இந்த வெற்றிக்குப் பிறகு அவர் *தான்சுகோய்,* 'தொன் ஆற்றினுடைய' என்று அறியப்பட்டார்.

ருஸ் மீதான மங்கோலிய ஆதிக்கத்தை இந்த வெற்றியானது நீக்கவில்லை என்றபோதும் பல உருசிய வரலாற்று ஆசிரியர்கள் மங்கோலிய செல்வாக்கு குறையத் தொடங்கி மாஸ்கோவின் சக்தி அதிகரிக்க தொடங்கிய ஒரு திருப்புமுனையாக இந்த யுத்தத்தை கருதுகின்றனர். இந்த யுத்தத்தின் இறுதியாக மாஸ்கோ சுதந்திரமடைந்து நவீன உருசிய அரசு உருவாக்கப்பட்டது.

### தொடர்புடைய போர்கள்

* மங்கோலியர்களின் கீவ ருஸ் மீதான படையெடுப்பு

## மேற்கோள்கள்
# அலெக்சாண்டர் கெரென்சுகி

| அலெக்சாண்டர் கெரென்சுகி |
| --- |
|  |
|  |
| 2வது உருசிய இடைக்கால அரசின் அமைச்சரவைத் தலைவர் |
| **பதவியில்** 21 சூலை 1917 – 7 நவம்பர் 1917 [8 சூலை – 26 அக்டோபர் 1917 (பழைய பாணி)] |
| முன்னையவர் | ஜார்ஜி இலோவ் |
| பின்னவர் | *பதவி அழிக்கப்பட்டது* |
| உருசியப் பிரதமர் |
| **பதவியில்** 21 சூலை 1917 – 7 நவம்பர் 1917 |
| முன்னையவர் | ஜார்ஜி இலோவ் |
| பின்னவர் | விளாடிமிர் லெனின் ( *மக்கள் அதிகாரிகள் மன்றத் தலைவராக*) |
|  |
| தனிப்பட்ட விவரங்கள் |
| பிறப்பு | அலெக்சாண்டர் ஃபிடோக் கெரென்சுகி 4 மே 1881 சிம்பிர்ஸ்க், உருசியப் பேரரசு (தற்போது உல்யானோவ்ஸ்க், உருசியக் கூட்டமைப்பு) |
| இறப்பு | 11 சூன் 1970 (அகவை 89) நியூ யோர்க், நியூ யோர்க் மாநிலம், அமெரிக்க ஐக்கிய நாடு |
| இளைப்பாறுமிடம் | புட்னி வேல் கல்லறை இலண்டன், ஐக்கிய இராச்சியம் |
| தேசியம் | உருசியர் |
| அரசியல் கட்சி | சோசலிச-புரட்சிக் கட்சி (திருடோவிக் நாடாளுமன்ற பிளவுக் குழு) |
| பெற்றோர் | * 230px
 |
| தொழில் | அரசியல்வாதி |
|  |

**அலெக்சாண்டர் ஃபியோதரொவிச் கெரென்சுகி**  (*Alexander Fyodorovich Kerensky*, உருசியம்: Алекса́ндр Фёдорович Ке́ренский, அலெக்சாந்தர் பியோதரவிச் கெரென்ஸ்கி, பஒஅ: [ɐlʲɪˈksandr ˈkʲerʲɪnskʲɪj]; 4 மே [யூ.நா. 22 ஏப்ரல்] 1881 – 11 சூன் 1970) 1917ஆம் ஆண்டு உருசியப் புரட்சிகளின் போதும் அதற்கு முன்னரும் முதன்மையான அரசியல்வாதியாக இயங்கியவர்.

கெரென்சுகி உருசிய இடைக்கால அரசில் இரண்டாவது பிரதமராக பொறுப்பு வகித்தார். அந்த ஆட்சியை அக்டோபர் புரட்சியின்போது விளாடிமிர் லெனின் தலைமையில் போல்செவிக்குகள் தோற்கடித்தனர். இதன் பின்னர் தமது மிகுதி வாழ்நாளை வெளிநாட்டில் புலம்பெயர்ந்து வாழ்ந்து வந்தார்; 1970இல் தமது 89வது அகவையில் நியூயார்க்கு நகரத்தில் இயற்கை எய்தினார்.

## வெளி இணைப்புகள்

விக்கிமீடியா பொதுவகத்தில்,
 அலெக்சாண்டர் கெரென்சுகி
என்பதில் ஊடகங்கள் உள்ளன.

* An account of Kerensky at Stanford in the 1950s பரணிடப்பட்டது 2007-03-11 at the வந்தவழி இயந்திரம்
* ஐ.எம்.டி.பி இணையத்தளத்தில் அலெக்சாண்டர் கெரென்சுகி
* Alexander Kerensky Museum in London பரணிடப்பட்டது 2011-01-11 at the வந்தவழி இயந்திரம்
* The Prelude To Bolshevism: The Kornilov Rising (1919)
* The Catastrophe (1927)